2013.gada Rīkojums Nr.

Rīgā (prot. Nr. .§)

**Grozījumi Latvijas Nacionālajā *euro* ieviešanas plānā**

Izdarīt Latvijas Nacionālajā *euro* ieviešanas plānā (apstiprināts ar Ministru kabineta 2012.gada 12.septembra rīkojumu Nr.441 "Par Latvijas Nacionālo *euro* ieviešanas plānu") šādus grozījumus:

1. Izteikt kopsavilkuma sadaļu "*Euro* ieviešanas procesa vadība" šādā redakcijā:

"*Euro* ieviešanas koordināciju nodrošina Eiropas Savienības vienotās valūtas ieviešanas koordinācijas padome, kas ir koleģiāla un koordinējoša institūcija un kas izveidota, lai nodrošinātu saskaņotu starpresoru sadarbību sekmīgai *euro* ieviešanai Latvijā. Eiropas Savienības vienotās valūtas ieviešanas koordinācijas padomes lēmumu tālāku izpildi nodrošina vadības komiteja, kas izveidota, pamatojoties uz Ministru prezidenta 2005.gada 18.jūlija rīkojumu Nr.308 "Par vadības komitejas izveidošanu".

Vadības komiteju vada Finanšu ministrijas valsts sekretārs, un tās sastāvā ir Finanšu ministrijas, Valsts kancelejas, Latvijas Bankas un citu iestāžu augstākā līmeņa amatpersonas. Vadības komitejas uzdevums ir *euro* ieviešanas stratēģijas īstenošana atbilstoši Eiropas Savienības vienotās valūtas ieviešanas koordinācijas padomē pieņemtajiem lēmumiem, plāna izstrādes kontrole, kā arī no tiem izrietošo nepieciešamo pasākumu koordinēšana un vadība.

Sagatavošanās darbus konkrētās jomās veic vadības komitejas ietvaros izveidotas piecas darba grupas, kurās iesaistīti daudzu valsts un nevalstisku organizāciju pārstāvji. Par vadības komitejas lēmumu īstenošanu un darba grupu darbības koordinēšanu atbild *euro* ieviešanas projekta vadītājs. Reizi pusgadā *euro* ieviešanas projekta vadītājs sniedz Eiropas Savienības vienotās valūtas ieviešanas koordinācijas padomei pārskata ziņojumus par paveikto *euro* ieviešanas projekta ietvaros. Vienu gadu pirms *euro* ieviešanas mērķa datuma pārskata ziņojumi tiek sniegti reizi divos mēnešos."

2. Izteikt ievada sadaļas"*Euro* ieviešanas procesa organizatoriskā struktūra un kārtība" pirmo un otro rindkopu šādā redakcijā:

"Lai nodrošinātu efektīvu *euro* ieviešanas procesu Latvijā, saskaņā ar Ministru kabineta 2005.gada 21.jūnija protokolu Nr.36 58.§ "Par pasākumiem, kas veicami, lai sagatavotos Eiropas Savienības vienotās valūtas ieviešanai Latvijā", tika izveidota vadības komiteja, kuras uzdevums ir *euro* ieviešanas stratēģijas izvēle, plāna izstrādes kontrole, kā arī nepieciešamo pasākumu koordinēšana un vadība. Šo komiteju vada Finanšu ministrijas valsts sekretārs. Vadības komitejas sastāvā ir Finanšu ministrijas, Valsts kancelejas, Latvijas Bankas un citu iestāžu augstākā līmeņa amatpersonas.

*Euro* ieviešanas procesu uzrauga Eiropas Savienības vienotās valūtas ieviešanas koordinācijas padome, kam vadības komiteja reizi pusgadā sniedz pārskatu par paveikto. Vienu gadu pirms *euro* ieviešanas mērķa datuma pārskata ziņojumi tiks sniegti reizi divos mēnešos, ja Eiropas Savienības vienotās valūtas ieviešanas koordinācijas padomē nav lemts savādāk. Savukārt par vadības komitejas lēmumu īstenošanu, darba grupu darbības koordinēšanu, kā arī par to problēmu risināšanu, kuras saistītas ar *euro* ieviešanu, atbildīgs ir *euro* ieviešanas projekta vadītājs."

Ministru prezidents V.Dombrovskis

Finanšu ministrs A.Vilks

17.01.2013 18:06

399

Znotiņa-Znota 67082919

signe.znotina@mk.gov.lv